**

**REPUBLIKA HRVATSKA**

**SPLITSKO-DALMATINSKA ŽUPANIJA**

**OPĆINA PODSTRANA**

Upravni odjel za pravne poslove

i strateško upravljanje

KLASA: 008-02/24-01/03

URBROJ: 2181-39-04-1-24-02

Podstrana, 18. listopada 2024. godine

Upravni odjel za pravne poslove i strateško planiranje Općine Podstrana temeljem članka 11. Zakon o pravu na pristup informacijama („ Narodne novine“ broj 25/13, 85/15, 69/22) objavljuje

**Informaciju o upućivanju nacrta prijedloga III. Izmjena i dopuna Plana upravljanja pomorskim dobrom na području Općine Podstrana za razdoblje 2024-2028. godinu na savjetovanje s javnošću**

Općina Podstrana započela je postupak donošenja III. Izmjena i dopuna Plana upravljanja pomorskim dobrom na području Općine Podstrana za razdoblje 2024-2028. godinu sukladno Zakonu o pomorskom dobru i morskim lukama („Narodne novine“ broj 83/23).

Tijelo nadležno za provedbu postupka savjetovanja s javnošću u postupku donošenja III. Izmjena i dopuna Plana je Upravni odjel za pravne poslove i strateško upravljanje.

Nacrt prijedloga predmetne III. Izmjena i dopuna Plana je objavljen na mrežnoj stranici Općine Podstrana [www.podstrana.hr](http://www.podstrana.hr)

Savjetovanje s javnošću glede nacrta prijedloga III. Izmjena i dopuna Plana traje 30 dana, od 21. listopada 2024. godine do 19. studenog 2024. godine.

Ovim putem poziva se cjelokupna zainteresirana javnost da svojim prijedlozima i primjedbama doprinesu donošenju što kvalitetnije III. Izmjena i dopuna Plana upravljanja pomorskim dobrom na području općine Podstrana za razdoblje 2024-2028. godinu.

Svoje primjedbe i prijedloge možete u pisanom obliku na popunjenom propisanom obrascu dostaviti zaključno s danom 19. studenog 2024. godine na adresu elektronske pošte [pisarnica@podstrana.hr](mailto:pisarnica@podstrana.hr)

Svi u roku pristigli prijedlozi i primjedbe će se razmotriti, a oni prihvaćeni, implementirati u konačni prijedlog III. Izmjena i dopuna Plana. Po isteku roka za dostavu primjedbi i prijedloga izradit će se i objaviti Izvješće o provedenom savjetovanju s javnošću, koje sadrži zaprimljene primjedbe i prijedloge te očitovanja o razlozima za neprihvaćanje pojedinih primjedbi i prijedloga. Izvješće će se objaviti na mrežnoj stranici Općine Podstrana [www.podstrana.hr](http://www.podstrana.hr)

Pročelnica

Božena Perišić, dipl.iur.